Document ID: 32003D0021

Komission päätös,
tehty 30 päivänä joulukuuta 2002,
jäsenvaltioiden toteuttamien siipikarjan ja luonnonvaraisten lintujen lintuinfluenssan tutkimusohjelmien hyväksymisestä tehdyn päätöksen 2002/673/EY muuttamisesta
(tiedoksiannettu numerolla K(2002) 5488)
(2003/21/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 2001/572/EY(2), ja erityisesti sen 20 artiklan,
sekä katsoo seuraavaa:
(1) Päätöksessä 90/424/ETY säädetään yhteisön taloudellisesta tuesta yhteisön eläinlääkintälainsäädännön kehittämiseksi ja eläinlääketieteellisen koulutuksen järjestämiseksi tarvittaviin teknisiin ja tieteellisiin toimenpiteisiin.
(2) Komission päätöksellä 2002/649/EY(3) hyväksyttiin lintuinfluenssaa siipikarjassa ja luonnonvaraisissa linnuissa koskevat jäsenvaltioiden tutkimusohjelmat, ja siinä vahvistettiin yhteisön rahoitusosuudeksi 50 prosenttia jäsenvaltiolle näytteenotosta ja näytteiden analysoinnista aiheutuvista kustannuksista. Tuen enimmäismäärä on kaikkien jäsenvaltioiden osalta yhteensä 500000 euroa.
(3) Komission päätöksellä 2002/673/EY(4) hyväksyttiin jäsenvaltion ohjelma ja vahvistettiin vakiomalli ohjelman tulosten ja sen toteuttamisesta kullekin jäsenvaltiolle aiheutuvien kustannusten ilmoittamiseksi.
(4) Kaikki jäsenvaltiot ovat nyt toimittaneet ohjelmansa, ja komissio ja yhteisön vertailulaboratorion asiantuntija ovat tarkastelleet niitä.
(5) Päätös 2002/673/EY olisi tästä syystä muutettava jäsenvaltioiden ohjelmien virallisen hyväksynnän ja kullekin hyväksytylle ohjelmalle myönnetyn yhteisön rahoitusosuuden määrittämisen vuoksi.
(6) Tutkimustuloksia koskevien kertomusten toimittamisen määräaikaa jatketaan 15 päivään lokakuuta 2003, jotta luonnonvaraisia lintuja koskevat tutkimukset tulisivat otetuiksi paremmin huomioon.
(7) Samalla olisi muutettava jäsenvaltioiden tutkimustulosten toimittamisessa käyttämä taulukko testattujen siipikarjaluokkien osalta ja korjattava mainitussa taulukossa oleva virhe.
(8) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2002/673/EY seuraavasti:
1) Korvataan 1 artiklan 3 kohdassa oleva päivämäärä "30 päivänä syyskuuta 2003" päivämäärällä "15 päivänä lokakuuta 2003".
2) Korvataan liite I tämän päätöksen liitteellä I.
3) Korvataan liite II tämän päätöksen liitteellä II.
2 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä joulukuuta 2002.

Labels: 4
20
0
6
12
15